stanford-oval/wikipedia huggingface dataset:
สวนสวรรค์
แต่เดิม

แต่เดิมใต้สวนสวรรค์เป็นคลัง ต่อมาภายหลังได้ย้ายคลัง ไปอยู่ที่อื่นแล้วจึงปรับเป็นที่โล่ง จากพระที่นั่งอมรพิมานมณีจะมีสะพานเชื่อมระหว่างสวนสวรรค์กับพระตำหนัก ที่ประทับของสมเด็จพระศรีสวรินทิรา บรมราชเทวี ฯ ได้โดยตรง  ดังปรากฏใน จดหมายเหตุรายวันของสมเด็จพระบรมราชปิตุลาธิบดี เจ้าฟ้ามหาวชิรุณหิศ พระราชโอรสองค์ใหญ่ ซึ่งประสูติแต่ สมเด็จพระนางเจ้าสว่างวัฒนา พระบรมราชเทวี ว่า " ทรงได้เข้าเฝ้า ฯ ที่สวนสวรรค์แห่งนี้อยู่เนือง ๆ " 
ปัจจุบันสวนนี้ถูกรื้อลงแล้ว และสร้างพระที่นั่งเทวารัณยสถานขึ้นแทน
| ด ค กพระบรมมหาราชวัง |
| --- | --- | --- |
| วัดพระแก้ว |  กลุ่มพระอุโบสถ  กลุ่มฐานไพที (พระศรีรัตนเจดีย์  พระมณฑป  ปราสาทพระเทพบิดร)  กลุ่มอาคารประกอบ (พระเศวตกุฏาคารวิหารยอด  หอพระมณเฑียรธรรม  หอพระนาก  พระอัษฏามหาเจดีย์  หอระฆัง)  |  |
| กลุ่มสวนศิวาลัย |  พระที่นั่งศิวาลัยมหาปราสาท  พระที่นั่งบรมพิมาน  พระที่นั่งมหิศรปราสาท  พระที่นั่งสีตลาภิรมย์  พระพุทธรัตนสถาน  พระที่นั่งสุทไธสวรรยปราสาท  |  |
| หมู่พระมหามณเฑียร |  พระที่นั่งจักรพรรดิพิมาน  พระที่นั่งไพศาลทักษิณ  พระที่นั่งอมรินทรวินิจฉัย  พระที่นั่งเทพสถานพิลาศและพระที่นั่งเทพอาสน์พิไล  พระที่นั่งดุสิตาภิรมย์  พระที่นั่งราชฤดี  พระที่นั่งสนามจันทร์  หอพระสุราลัยพิมาน  หอพระธาตุมณเฑียร  หอศาสตราคม  เก๋งนารายณ์  |  |
| หมู่พระที่นั่งจักรีฯ |  พระที่นั่งจักรีมหาปราสาท  พระที่นั่งมูลสถานบรมอาสน์  พระที่นั่งสมมติเทวราชอุปบัติ  พระที่นั่งบรมราชสถิตยมโหฬาร  พระที่นั่งเทวารัณยสถาน  พระที่นั่งอมรพิมานมณี  พระที่นั่งสุทธาศรีอภิรมย์  พระที่นั่งนิพัทธพงศ์ถาวรวิจิตร  พระที่นั่งดำรงสวัสดิ์อนัญวงศ์  พระที่นั่งบรรณาคมสรณี  พระที่นั่งปรีดีราชวโรทัย  พระที่นั่งเทพดนัยนันทยากร  สวนสวรรค์  |  |
| หมู่พระมหาปราสาท |  พระที่นั่งดุสิตมหาปราสาท  พระที่นั่งพิมานรัตยา  พระที่นั่งอาภรณ์ภิโมกข์ปราสาท  พระที่นั่งราชกรัณยสภา  ศาลาอรรถวิจารณ์  พระปรัศว์  เรือนจันทร์  หอธรรมสังเวช  ศาลาราชการุณย์  |  |
| เขตพระราชฐานชั้นใน |  พระตำหนักสมเด็จพระศรีสวรินทิราบรมราชเทวี พระพันวัสสาอัยยิกาเจ้า  พระตำหนักสมเด็จพระปิตุจฉาเจ้าสุขุมาลมารศรี พระอัครราชเทวี  ตำหนักเจ้าดารารัศมี พระราชชายา  ตำหนักพระองค์เจ้าอัพภันตรีปชาและพระองค์เจ้าทิพยาลังการ  เรือนเจ้าจอมมารดาแส  เรือนเจ้าจอมก๊กออ  แถวเต๊ง  สระพระองค์อรไทยฯ  |  |
| สถานศึกษา |  โรงเรียนพระตำหนักสวนกุหลาบ  โรงเรียนช่างฝีมือในวัง  |  |
| อาคารอื่น ๆ |  พิพิธภัณฑ์วัดพระศรีรัตนศาสดาราม  ศาลาเครื่องราชอิสริยยศ เครื่องราชอิสริยาภรณ์ และเหรียญกษาปณ์  อาคารราชบัณฑิตยสถาน (เดิม)  ประตูพระบรมมหาราชวัง  ป้อมรอบกำแพงพระบรมมหาราชวัง  พระที่นั่งไชยชุมพล  หอแก้วศาลพระภูมิ  ศาลาสหทัยสมาคม  |  |
| สถานที่ในอดีต |  พระอภิเนาว์นิเวศน์  พระที่นั่งอมรินทราภิเษกมหาปราสาท  พระที่นั่งเย็น  พระที่นั่งทองในสวนขวา  เก๋งโรงละครหรือเก๋งโรงมหาสภา  พระที่นั่งรอบสกุณวัน  พระที่นั่งทรงผนวช  |  |
วิทยาลัยนวัตกรรมการจัดการ มหาวิทยาลัยเทคโนโลยีราชมงคลรัตนโกสินทร์

| --- | --- |
College of Innovation Management, Rajamangala University of Technology Rattanakosin (RCIM)
สถาปนา: 27 กรกฎาคม พ.ศ. 2552
ผู้อำนวยการ (เทียบเท่าคณบดี): รพี ม่วงนนท์
ที่อยู่: ศาลายา   อำเภอพุทธมณฑล นครปฐม 
สี:   สีชมพู
เว็บไซต์: rcim.rmutr.ac.th
วิทยาลัยนวัตกรรมการจัดการ (อังกฤษ: College of Innovation Management) เป็นวิทยาลัยสังกัดมหาวิทยาลัยเทคโนโลยีราชมงคลรัตนโกสินทร์ เปิดสอนในระดับบัณฑิตศึกษา ตั้งอยู่ที่ อ.พุทธมณฑล จังหวัดนครปฐม เป็นหน่วยงานในกำกับของมหาวิทยาลัยเทคโนโลยีราชมงคลรัตนโกสินทร์ ที่มีสถานะเทียบเท่าคณะ ตั้งขึ้นเพื่อจัดการศึกษาระดับบัณฑิตศึกษา และให้บริการทางวิชาการ
ประวัติ

วิทยาลัยนวัตกรรมการจัดการ เป็นวิทยาลัยในสังกัดมหาวิทยาลัยเทคโนโลยีราชมงคลรัตนโกสินทร์ ซึ่งได้รับการจัดตั้งขึ้นตามมติสภามหาวิทยาลัย เมื่อวันที่ 27 กรกฏาคม พ.ศ. 2552 มีฐานะเทียบเท่าคณะ โดยมีวัตถุประสงค์เพื่อจัดการเรียนการสอนในระดับบัณฑิตศึกษา ในปีการศึกษา 2554 วิทยาลัยได้เริ่มเปิดสอนระดับปริญญาเอก 2 หลักสูตร คือ หลักสูตรบริหารธุรกิจดุษฎีบัณฑิต (D.B.A.) และหลักสูตรรัฐประศาสนศาสตรดุษฎีบัณฑิต (D.P.A)
ต่อมาในปี 2556 วิทยาลัยได้เปิดหลักสูตรใหม่เพิ่มอีก 1 หลักสูตร คือ หลักสูตรรัฐประศาสนศาสตรมหาบัณฑิตและรัฐประศาสนศาสตรดุษฎีบัณฑิต (M.P.A&D.P.A.) ซึ่งเป็นหลักสูตรที่มีความต่อเนื่องกันระหว่างระดับปริญญาโทกับระดับปริญญาเอก โดยรับบุคคลที่สำเร็จการศึกษาระดับปริญญาตรีทุกสาขาเข้าศึกษาในหลักสูตรรัฐประศาสนศาสตรมหาบัณฑิต (M.P.A) ระยะการศึกษา 1 ปีครึ่ง (3 ภาคเรียนปกติและ 1 ภาคฤดูร้อน) และเมื่อหลังจาการสำเร็จการศึกษาระดับปริญญาโทตามหลักสูตรของวิทยาลัยแล้ว นึกศึกษาสามารถเข้าศึกษาต่อเนื่องในระดับปริญญาเอก หลักสูตรรัฐประศาสนศาสตรดุษฎีบัณฑิต (D.P.A) ได้ทันที โดยใช้เวลาศึกษาในระดับดุษฎีบัณฑิต 2 ปี (4 ภาคเรียนปกติและ 1 ภาคฤดูร้อน)และในปีการศึกษา 2557 วิทยาลัยได้เปิดสอนหลักสูตรบริหารธุรกิจมหาบัณฑิต (M.B.A) เพิ่มขึ้นอีก 1 หลักสูตร ใช้เวลาการศึกษา 2 ปี (6 ภาคการศึกษา)
ทำเนียบผู้บริหาร > ผู้อำนวยการ

2552 - ปัจจุบัน นายรพี ม่วงนนท์
หลักสูตร > ระดับปริญญาโท

หลักสูตรบริหารธุรกิจมหาบัณฑิต (บธ.ม.) Master of Business Administration (M.B.A.)
การบัญชี    Accounting
การตลาด    Marketing
หลักสูตรรัฐประศาสนศาสตรมหาบัณฑิต (รป.ม.) Master of Public Administration (M.P.A.)
หลักสูตรศึกษาศาสตรมหาบัณฑิต (ศษ.ม.) Master of Education (M.Ed.)
หลักสูตรการจัดการมหาบัณฑิต (กจ.ม.)
Master of Management (M.M.)
หลักสูตร > ระดับปริญญาเอก

หลักสูตรบริหารธุรกิจดุษฎีบัณฑิต(บธ.ด.) Doctor of Business Administration (D.B.A.)
กลุ่มวิชาบัญชี
กลุ่มวิชาการจัดการ
กลุ่มวิชาเทคโนโลยีสารสนเทศทางธุรกิจ
กลุ่มวิชาการตลาด
กลุ่มวิชาผู้ประกอบการวิสาหกิจ
กลุ่มวิชาการจัดการนวัตกรรม
กลุ่มวิชาการเงิน
กลุ่มวิชาการศึกษาอิสระ
หลักสูตรรัฐประศาสนศาสตรดุษฎีบัณฑิต (รป.ด.) Doctor of Public Administration (D.P.A.)
หลักสูตร > ปริญญาโท ควบ ปริญญาเอก

หลักสูตรรัฐประศาสนศาสตรมหาบัณฑิตและรัฐประศาสนศาสตรดุษฎีบัณฑิต (รป.ม. และ รป.ด.) Master and Doctor of Public Administration (M.P.A. & D.P.A.)
แหล่งข้อมูลอื่น

วิทยาลัยนวัตกรรมการจัดการ มหาวิทยาลัยเทคโนโลยีราชมงคลรัตนโกสินทร์
Facebook วิทยาลัยนวัตกรรมการจัดการ
Google+ วิทยาลัยนวัตกรรมการจัดการ
| ด ค กมหาวิทยาลัยเทคโนโลยีราชมงคลรัตนโกสินทร์ |
| --- | --- | --- |
| วิทยาเขต |  สำนักงานอธิการบดี  สำนักงานวิทยาเขตวังไกลกังวล  |  |
| คณะ |  บริหารธุรกิจ  วิศวกรรมศาสตร์  ศิลปศาสตร์  อุตสาหกรรมการโรงแรมและการท่องเที่ยว  อุตสาหกรรมและเทคโนโลยี  สถาปัตยกรรมศาสตร์และการออกแบบ  วิทยาศาสตร์และเทคโนโลยี  |  |
| วิทยาลัย |  เพาะช่าง  พลังงานและสิ่งแวดล้อมอย่างยั่งยืนรัตนโกสินทร์  นวัตกรรมการจัดการ  ผู้ประกอบการสร้างสรรค์นานาชาติรัตนโกสินทร์  |  |
| อื่น ๆ |  บพิตรพิมุข จักรวรรดิ  |  |
 หมวดหมู่  ตัวเอียง หมายถึง หน่วยงานที่จัดตั้งภายใน
สาโรช เขียวขจี

| สาโรช เขียวขจี |
| --- | --- |

ผู้ทรงคุณวุฒิพิเศษกองทัพบก 
ดำรงตำแหน่ง 1 ตุลาคม พ.ศ. 2561 – 30​ กันยายน​ พ.ศ.​ 2562
เจ้ากรมแพทย์ทหารบก/ผู้บัญชาการโรงเรียนเสนารักษ์ กรมแพทย์ทหารบก
ดำรงตำแหน่ง 1 เมษายน พ.ศ. 2560 – 30 กันยายน พ.ศ. 2561
ก่อนหน้า: พลโท ชุมพล เปี่ยมสมบูรณ์
ถัดไป: พลโท ชาญณรงค์ นาคสวัสดิ์
 
ข้อมูลส่วนบุคคล
เกิด: 16 ตุลาคม พ.ศ. 2501 (65 ปี) ปราจีนบุรี
ศาสนา: พุทธ
คู่สมรส: คุณฐานิตา เขียวขจี
ยศที่ได้รับการแต่งตั้ง
รับใช้:  ไทย
สังกัด: กองทัพบกไทย
ยศ:  พลเอก

พลเอก  สาโรช เขียวขจี ชื่อเล่น: ปุ้ม, เกิดเมื่อวันที่ 16 ตุลาคม พ.ศ. 2501 อดีตผู้ทรงคุณวุฒิพิเศษกองทัพบก อดีตเจ้ากรมแพทย์ทหารบก/ผู้บัญชาการโรงเรียนเสนารักษ์ กรมแพทย์ทหารบก ลำดับที่ 42 (1 เม.ย.60) , ผู้อำนวยการศูนย์อำนวยการแพทย์พระมงกุฎเกล้า (1 ต.ค.59), ผู้อำนวยการโรงพยาบาลพระมงกุฎเกล้า (1 ต.ค.57 - 31 ก.ย.58) , ผู้อำนวยการโรงพยาบาลอานันทมหิดล กรมแพทย์ทหารบก (ต.ค.56) , ผู้อำนวยการสถาบันพยาธิวิทยา ศูนย์อำนวยการแพทย์พระมงกุฎเกล้า (ต.ค.2554) , ผู้อำนวยการ โรงพยาบาลค่ายจักรพงษ์
ประวัติ

พลเอก สาโรช เขียวขจี เกิดเมื่อวันที่ 16 ตุลาคม พ.ศ. 2501 เป็นบุตรปีย์ กับภาวนา เขียวขจี
ชีวิตครอบครัว สมรสกับ คุณฐานิตา เขียวขจี มีบุตร/ธิดา 2 คน คือ นายเวสารัช เขียวขจี และ แพทย์หญิง ภาวศุทธิ เขียวขจี
การศึกษา จบการศึกษาชั้นมัธยมศึกษาจากโรงเรียนเซนต์คาเบรียล, แพทย์ศาสตร์บัณฑิต วิทยาลัยแพทยศาสตร์พระมงกุฎเกล้า รุ่นที่ 2, วุฒิบัตร ศัลยศาสตร์แพทยสภา
การศึกษาเมื่อเข้ารับราชการ หลักสูตรชั้นนายพันเหล่าแพทย์ รุ่นที่ 29, วิทยาลัยการทัพบก สถาบันวิชาการทหารบกชั้นสูง ชุดที่ 47, วิทยาลัยป้องกันราชอาณาจักร ปรอ. รุ่นที่ 26, ประกาศนียบัตรธรรมาภิบาลทางการแพทย์สำหรับผู้บริหารระดับสูง รุ่นที่ 5
ตำแหน่งหรือราชการพิเศษ
ปฏิบัติหน้าที่ ตามแผนป้องกันประเทศ ในตำแหน่ง นายแพทย์ ทก.ทภ.1 (ที่บังคับการ กองทัพภาคที่ 1) ค่ายจักรพงษ์
นายทหารพิเศษประจำหน่วย กรมนักเรียนนายร้อยรักษาพระองค์ โรงเรียนนายร้อยพระจุลจอมเกล้า
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2560 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2529 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2530 –  เหรียญราชการชายแดน (ช.ด.)
พ.ศ. 2543 –  เหรียญจักรมาลา (ร.จ.ม.)
สเปซ มารีนส์

จากเกมชุด วอร์แฮมเมอร์ 40,000 สร้างสรรค์โดยค่ายเกม เกมส์ เวิร์คชอพ, จัดจำหน่ายโดยค่ายทีเอชคิว เก็บถาวร 2010-05-31 ที่ เวย์แบ็กแมชชีน
สเปซ มารีนส์(อังกฤษ:Space Marines)คือกองกำลังพิทักษ์มนุษย์และเป็นกองทัพที่แข็งแกร่งที่สุดของ 
“องค์จักรพรรดิ”(อังกฤษ:God-Emperor) ซึ่งพวกเขาไม่ใช่มนุษย์ธรรมดาแต่เป็นสุดยอดมนุษย์ ; ผ่านทางการปรับแต่งพันธุกรรมอย่างสุดขั้ว รวมทั้งการฝึกฝนอย่างหนักหน่วงทั้งร่างกายและจิตใจไม่ว่าจะโรคร้ายหรือโรคระบาดชนิดใดก็ไม่อาจเกิดขึ้นกับสเปซ มารีนส์ได้และพวกเขายังสามารถทนทานต่อบาดแผลฉกรรจ์ต่างๆที่สิ่งมีชีวิตอื่นไม่อาจทำได้ พวกเขาสวมใส่ชุดเกราะที่แข็งแกร่งและใช้อาวุธที่ทรงประสิทธิภาพมหาศาล  สเปซ มารีนส์ถือเป็นลูกรักผู้น่าเกรงขามแห่งองค์จักรพรรดิและศรัทธาที่พวกเขามีต่อองค์จักรพรรดิจะไม่มีทางเสื่อมคลาย พวกเขาเหมือนเป็นเทพบุตรมรณะขององค์จักรพรรดิและพวกเขาไม่รู้จักคำว่ากลัว
ชุดเกราะต่างๆของสเปซ มารีนส์

เกราะสอดแนม
เกราะประเภทนี้จะสวมใส่โดยหน่วยสอดแนมของสเปซ มารีนส์(อังกฤษ:Scout Marines)       เท่านั้น ด้วยเหตุผลที่ว่าพวกเขายังไม่แข็งแกร่งพอที่จะสวมใส่เกราะแบบเพิ่มพลังได้ เกราะประเภทนี้มีส่วนผสมของโลหะคาร์บอน-ไทเทเนียมซึ่งสามารถทนทานต่อการโจมตีจากอาวุธขนาดเล็ก
เกราะเพิ่มพลัง
จุดเด่นๆของสเปซ มารีนส์คือชุดเกราะทรงพลังที่เกิดจากการรวมกันของเทคโนโลยีล้ำยุค ซึ่งจะเพิ่มพลังให้กับผู้สวมใส่และยังเพิ่มพูนความสามารถระดับเหนือมนุษย์ของสเปซ มารีนส์ ชุดเกราะนี้ทำให้พวกเขาทนทานต่อการโจมตีที่รุนแรงได้อย่างง่ายดาย ชุดเกราะนี้ยังสามารถปกป้องสเปซ มารีนส์ได้จากทุกสภาพแวดล้อมรวมไม่ว่าจะเป็นสภาวะไร้อากาศในอวกาศหรือมลพิษที่ร้ายแรงที่สุดในจักรวาล ยังมีคนไม่มากนักที่จะรู้ว่าชุดเกราะประจำกายของสเปซ มารีนส์นั้นจะไม่สามารถสวมใส่โดยสเปซ  มารีนส์คนอื่นได้ ซึ่งสเปซ มารีนส์ทุกนายจะต้องปฏิญานตนต่อชุดเกราะประจำกายว่าจะรักษาไว้ซึ่งเกียรติและจิตวิญญาณของชุดเกราะที่พวกเขาสวมใส่
เกราะพิฆาต
เป็นหนึ่งในชุดเกราะประจำกายที่แข็งแกร่งที่สุดรวมไปถึงมีน้ำหนักมากที่สุด, และพลังสะท้อนกลับที่สูงที่สุดอีกด้วย ชุดเกราะนี้ใช้ส่วนผสมของโลหะเซราไมต์ พลาสตีล อัลลอย  ซึ่งผู้สวมใส่จะสั่งการโดยการเคลื่อนไหวกล้ามเนื้อและระบบประสาท ชุดเกราะนี้สามารถต้านทานการโจมตีในระดับที่สูงมาก เหมาะสำหรับเป็นแท่นอาวุธหนักจู่โจมในพื้นที่โล่ง
เกราะกลยุทธ์
เป็นชุดเกราะที่ถูกปรับแต่งในขั้นสูงสำหรับสเปซ มารีนส์ที่สามารถพิสูจน์ตัวเองว่ามีคุณค่าเพียงพอเท่านั้นจึงจะได้สวมใส่ เกราะกลยุทธ์เป็นผลงานชิ้นเอก ซึ่งมีพลังป้องกันเทียบเท่ากับเกราะพิฆาตเลยทีเดียว
ข้อโต้แย้งเครื่องหมายการค้า

ในเดือนธันวาคม ค.ศ. 2012 เกมส์เวิร์กช็อปอ้างว่าการใช้วลี "สเปซมารีน" ในเนื้อหาอื่นนอกจากของตน ถือเป็นการละเมิดเครื่องหมายการค้า และขอให้แอมะซอนลบอีบุ๊ค Spots the Space Marine ของ M.C.A. Hogarth จากนั้นมีการประชาสัมพันธ์เรื่องนี้อย่างมากมายในเดือนกุมภาพันธ์ ค.ศ. 2013 โดยนักประพันธ์อย่าง Cory Doctorow, Charles Stross และ John Scalzi สนับสนุน Hogarth ท้ายที่สุด แอมะซอนอนุญาตให้ขายหนังสือเล่มนั้นอีกครั้ง
ศึกตำนาน 7 อัศวิน: แค้นเอดินเบอระ

| ศึกตำนาน 7 อัศวิน: แค้นเอดินเบอระ |
| --- | --- |
ใบปิดภาพยนตร์

ญี่ปุ่น: 七つの大罪 怨嗟のエジンバラ
เฮปเบิร์น: Nanatsu no Taizai: Ensa no Ejinbara
 
กำกับ:   โนริยูกิ อาเบะ  บอบ ชิราฮาตะ 
บทภาพยนตร์: รินตาโร อิเกดะ
เนื้อเรื่อง: นากาบะ ซูซูกิ
สร้างจาก: ศึกตำนาน 7 อัศวิน โดย นากาบะ ซูซูกิ
นักแสดงนำ: ดู ด้านล่าง
ดนตรีประกอบ:   โคตะ ยามาโมโตะ  ฮิโรยูกิ ซาวาโนะ 
บริษัทผู้สร้าง:   อัลเฟรดอิมเมจเวิกส์  มาร์วีแจ็ก  
ผู้จัดจำหน่าย: เน็ตฟลิกซ์
วันฉาย: 20 ธันวาคม พ.ศ. 2565 (ภาค 1)  สิงหาคม พ.ศ. 2566 (ภาค 2)
ความยาว: 52 นาที (ภาค 1)
ประเทศ: ญี่ปุ่น
ภาษา: ญี่ปุ่น
ศึกตำนาน 7 อัศวิน: แค้นเอดินเบอระ (ญี่ปุ่น: 七つの大罪 怨嗟のエジンバラ; โรมาจิ: Nanatsu no Taizai: Ensa no Ejinbara) เป็นภาพยนตร์อนิเมะแนวจินตนิมิตทวิภาคญี่ปุ่น อิงจากซีรีส์มังงะ ศึกตำนาน 7 อัศวิน ที่แต่งเรื่องและวาดภาพโดยนากาบะ ซูซูกิ และเป็นภาพยนตร์เรื่องที่สามและสี่ของซีรีส์ถัดจาก ศึกตำนาน 7 อัศวิน: นักโทษแห่งท้องนภา (พ.ศ. 2561) และ ศึกตำนาน 7 อัศวิน: สาปแห่งแสง (พ.ศ. 2564) ภาพยนตร์ทวิภาคกำกับโดยบอบ ชิราฮาตะ โดยโนริยูกิ อาเบะเป็นหัวหน้าผู้กำกับ เขียนบทโดยรินตาโร อิเกดะ อำนวยการผลิตร่วมโดยอัลเฟรดอิมเมจเวิกส์และมาร์วีแจ็ก และจัดจำหน่ายโดยเน็ตฟลิกซ์ ภาพยนตร์ภาคแรกฉายทางเน็ตฟลิกซ์เมื่อวันที่ 20 ธันวาคม พ.ศ. 2565 ส่วนภาพยนตร์ภาคที่สองมีกำหนดฉายในเดือนสิงหาคม พ.ศ. 2566
นักพากย์

| ตัวละคร | นักพากย์ภาษาญี่ปุ่น | นักพากย์ภาษาอังกฤษ |
| --- | --- | --- |
| Tristan Liones | Ayumu Murase Mikako Komatsu (young) | Jennie Tirado |
| Meliodas | Yuki Kaji | Bryce Papenbrook |
| Elizabeth Liones | Sora Amamiya | Erika Harlacher |
| Diane | Aoi Yūki | Erica Mendez |
| Ban | Tatsuhisa Suzuki | Benjamin Diskin |
| King | Jun Fukuyama | Max Mittelman |
| Gowther | Yuhei Takagi | Erik Scott Kimerer |
| Deathpierce | Yōhei Azakami | Ben Lepley |
| Priest | Kazuyuki Okitsu | Stephen Fu |
| Fairy | Koki Uchiyama | Aleks Le |
การผลิต

ในเดือนพฤศจิกายน พ.ศ. 2564 มีการประกาศว่ามังงะศึกตำนาน 7 อัศวินจะได้รับการดัดแปลงเป็นภาพยนตร์อนิเมะทวิภาคสำหรับฉายทางเน็ตฟลิกซ์ในปี พ.ศ. 2565 โดยบอบ ชิราฮาตะเป็นผู้กำกับภาพยนตร์ทั้งที่อัลเฟรดอิมเมจเวิกส์และมาร์วีแจ็ก ส่วนรินตาโร อิเกดะกลับมารับหน้าที่เขียนบทภาพยนตร์หลังเคยเขียนบทให้กับภาพยนตร์ ศึกตำนาน 7 อัศวิน: สาปแห่งแสง ภาพยนตร์ทวิภาคยังใช้คอมพิวเตอร์แอนิเมชันในการสร้างแทนแอนิเมชันวาดด้วยมือ ในเดือนมีนาคม พ.ศ. 2565 มีการประกาศว่านักพากย์ตัวละครสำคัญจะกลับมารับบทเดิม พร้อมด้วยอายูมุ มิราเซะและมิโกโกะ โคมัตสึที่มารับบทพากย์เป็นทริสตันวัยหนุ่มและวัยเด็กตามลำดับ เพลงประกอบภาพยนตร์สำหรับภาคแรกชื่อเพลงว่า "LEMONADE" ร้องโดย ฮิโรยูกิ ซาวาโนะ และ XAI.
การฉาย

ภาพยนตร์ทวิภาคฉายทางเว็บไซต์สตรีมมิงเน็ตฟลิกซ์ ภาพยนตร์ภาคแรกฉายเมื่อวันที่ 20 ธันวาคม พ.ศ. 2565 ภาคที่สองมีกำหนดฉายในเดือนสิงหาคม พ.ศ. 2566
แหล่งข้อมูลอื่น

ศึกตำนาน 7 อัศวิน: แค้นเอดินเบอระ ภาค 1 ที่เน็ตฟลิกซ์
ศึกตำนาน 7 อัศวิน: แค้นเอดินเบอระ (ภาพยนตร์) ที่เครือข่ายข่าวอนิเมะ
ศึกตำนาน 7 อัศวิน: แค้นเอดินเบอระ ที่อินเทอร์เน็ตมูวีเดตาเบส
ศึกดวลเดือด สุดยอดขบวนการเซ็นไต

ศึกดวลเดือด สุดยอดขบวนการเซ็นไต หรือ 4 สัปดาห์ต่อเนื่องพิเศษ สุดยอดการต่อสู้ซูเปอร์เซ็นไต!! (ญี่ปุ่น: 4週連続スペシャル スーパー戦隊最強バトル!!; โรมาจิ: Yon-shū Renzoku Supesharu Sūpā Sentai Saikyō Batoru!!; ทับศัพท์: ยงชู เร็นโซคุ สเปเชียล ซูเปอร์เซ็นไต ไซเคียวแบทเทิล!!) เป็นละครโทคุซัทสึชุดของซูเปอร์เซ็นไตซีรีส์ ออกอากาศเมื่อวันที่ 17 กุมภาพันธ์ ถึงวันที่ 10 มีนาคม ค.ศ. 2019 ออกอากาศทุกวันอาทิตย์ เวลา 9:30 น. - 10:00 น. ทางสถานีโทรทัศน์ทีวีอาซาฮิ
ประวัติ

เป็นเรื่องราวเกี่ยวกับนักสู้ซูเปอร์เซ็นไตทั้งหมดมาอยู่ในทีมพิเศษทั้ง 5 คนใน 1 ทีมเพื่อเป็นสุดยอดขบวนการ นอกจากนี้ยังเป็นเรื่องราวปฐมบทของทีวีซีรีส์ขบวนการอัศวินไดโนเสาร์ ริวโซลเจอร์
เรื่องย่อ

เรื่องราวของ ริต้า หญิงสาวลึกลับแห่งดาวเนเมซิส ได้ชักชวนนักรบซูเปอร์เซ็นไตแต่ละขบวนการเข้ามาแข่งขันที่ชื่อว่า ทัวร์นาเมนท์สุดยอดการต่อสู้ซูเปอร์เซ็นไต ซึ่งเป็นการแข่งขันในรอบ 500 ปีของดาวเนเมซิสใครที่ชนะการแข่งขันจะได้สิ่งปรารถนาที่ต้องการ
รายชื่อตอน

| ตอนที่ | ชื่อตอน | ออกอากาศ |  ออกอากาศ> การ์ตูนคลับแชนแนล |  ออกอากาศ> MCOT HD |
| --- | --- | --- | --- | --- |


| BATTLE 1 | "ผู้ที่แข็งแกร่งที่สุดคือใคร!?"   (史上最強は誰だ！？)  | 17 กุมภาพันธ์ 2019 | 21 ธันวาคม 2020 | 20 กุมภาพันธ์ 2564 |
| BATTLE 2 | "ชุดเกราะที่เร้นกาย"   (暗躍する謎の鎧)  | 24 กุมภาพันธ์ 2019 | 22 ธันวาคม 2020 | 27 กุมภาพันธ์ 2564 |
| BATTLE 3 | "ความลับใหญ่ที่ถูกเผยออกมา"   (暴かれた大秘密)  | 3 มีนาคม 2019 | 28 ธันวาคม 2020 | 6 มีนาคม 2564 |
| FINAL BATTLE | "ไปสู่วันพรุ่งนี้!"   (そして明日へ！)  | 10 มีนาคม 2019 | 29 ธันวาคม 2020 | 13 มีนาคม 2564 |
แหล่งข้อมูลอื่น

เว็บไซต์อย่างเป็นทางการของทีวีอาซาฮิ
เว็บไซต์อย่างเป็นทางการของโตเอะ
สวนสมเด็จพระศรีนครินทร์ เชียงราย

| สวนสมเด็จพระศรีนครินทร์ เชียงราย |
| --- | --- |
ประเภท: สวนสาธารณะ
ที่ตั้ง: ตำบลบ้านดู่ อำเภอเมืองเชียงราย จังหวัดเชียงราย 57000
พื้นที่: 625 ไร่
เปิดตัว: 10 มกราคม พ.ศ. 2531
ผู้ดำเนินการ: มหาวิทยาลัยราชภัฏเชียงราย
สถานะ: ทุกวัน
สวนสมเด็จพระศรีนครินทร์ เชียงราย คือ สวนสาธารณะเฉลิมพระเกียรติสมเด็จพระศรีนครินทราบรมราชชนนี 80 พรรษา ลำดับที่ 7 ตั้งอยู่ที่ตำบลบ้านดู่  อำเภอเมืองเชียงราย จังหวัดเชียงราย ห่างจากตัวเมืองประมาณ 9 กิโลเมตร มีเนื้อที่ 625 ไร่เศษ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เสด็จเป็นประธานเปิดสวน เมื่อวันที่ 10 มกราคม พ.ศ. 2531
หน่วยงานรับผิดชอบในการดูแลรักษา คือ มหาวิทยาลัยราชภัฏเชียงราย ต้นไม้ประจำสวน คือ สุพรรณิการ์
ลักษณะของสวน

สวนสมเด็จพระศรีนครินทร์ เชียงราย ล้อมรอบด้วยพื้นน้ำและพื้นดินที่เป็นทุ่งนา หมู่บ้าน ป่าสงวน รวมทั้งพื้นที่ของมหาวิทยาลัยราชภัฎเชียงราย ไกลออกไปจะเห็นภูเขาสีเทาครามล้อมรอบและใกล้ ๆ มีเนินเตี้ย 3 เนินและพื้นที่ราบสวยงาม บนเนินมีต้นสุพรรณิการ์หรือ "ฝ้ายคำ" เป็นจำนวนมาก เมื่อถึงฤดูออกดอกจะเหลืองสดใสสะพรั่งน่าประทับใจ ในพื้นที่มีหนองน้ำใหญ่เรียกว่า "หนองบัวใหญ่" และหนองเล็กเรียกว่า "หนองบัวน้อย" ยามเช้าและเย็นเมื่อพระอาทิตย์ทอแสง ผิวน้ำที่พริ้วเป็นระลอกจะสะท้อนแสงอาทิตย์ด้วยสีสันที่งดงามทำให้มีประชาชนมาเที่ยวชมจำนวนมาก  ตามแนวแกนของสวนที่บนเนินจะมีพลับพลาที่ประทับเป็นสถาปัตยกรรมแบบเชียงรายตั้งเด่นเป็นสง่าแลไปทางหนองบัวใหญ่ซึ่งจะเห็น "อุทยานดอกไม้" ที่ปลุกไม้ดอกเมืองหนาวเป็นขั้นหลั่นลงไปตามเนินจนชิขอบหนอง
จุดเด่นอีกสวนหนึ่งของสวนสมเด็จพระศรีนครินทร์ เชียงรายคือ "ถนนดอกไม้" ที่ยาวหลายร้อยเมตรเป็นแกนเชื่อมระหว่างหนองบัวใหญ่และหนองบัวน้อย มีสวนปาล์ม สวนไผ่ สวนสัก และสวนรุกขชาติเป็นส่วนประกอบสำคัญด้วย ภายในสวนมีศูนย์วิจัยและพัฒนาแพทย์พื้นบ้านแผนไทยและแผนชนเผ่าของสถาบันราชภัฎเชียงราย มีสวนรวบรวมพันธุ์สมุนไพร พืชผักพื้นบ้าน
พระราชานุสาวรีย์

เมื่อวันที่ 9 ธันวาคม พ.ศ. 2543 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าโปรดกระหม่อม ให้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินเป็นประธานเปิดพระราชานุสาวรีย์สมเด็จพระศรีนครินทราบรมราชชนนีที่ประดิษฐานในสวนแห่งนี้
ดูเพิ่ม

นครินทรา
ศึกดีซีพีเวิลด์มวยไทยซุปเปอร์ไฟท์

| ศึกดีซีพีเวิลด์มวยไทยซุปเปอร์ไฟท์ |
| --- | --- |
ประเภท: ถ่ายทอดสดการแข่งขันมวยไทย
พัฒนาโดย: ฝ่ายรายการ บริษัท ดีซีพี เวิลด์  จำกัด (2562 - ปัจจุบัน)
บรรยายโดย: นภกุล พงษ์จินดา ศุภชัย สกุลหงส์โสภณ รอระบุ ชาญชัย โชติภูมิเจริญกาล
ประเทศแหล่งกำเนิด:  ไทย
ภาษาต้นฉบับ: ไทย
การผลิต
สถานที่ถ่ายทำ: เวทีมวยลุมพินี ศูนย์พัฒนากีฬากองทัพบก ถนนรามอินทรา แขวงอนุสาวรีย์ เขตบางเขน กรุงเทพมหานคร
ความยาวตอน: 20.20 - 22.00 น.
ออกอากาศ
เครือข่าย: สถานีวิทยุโทรทัศน์กองทัพบก และ Thai TV Global Network (12 กุมภาพันธ์ พ.ศ. 2562 - ปัจจุบัน)
ออกอากาศ: 12 กุมภาพันธ์ พ.ศ. 2562 – ปัจจุบัน
การแสดงที่เกี่ยวข้อง
มวยไทย 7 สี (ช่อง 7) ศึกจ้าวมวยไทย (ช่อง 3) ศึกอัศวินดำ (ช่อง 9) (ยุติการออกอากาศแล้ว) ศึกวันทรงชัย ททบ.5 (ช่อง 5) (ยุติการออกอากาศแล้ว) ศึกวันทรงชัย 11 (ช่อง 11) (ยุติการออกอากาศแล้ว) ศึกวันทรงชัยไอทีวี (ช่อง ITV) (ยุติการออกอากาศแล้ว) ศึกวันทรงชัยไลฟ์ทีวี (ช่องSports Plus) (ยุติการออกอากาศแล้ว) ศึกมวยไทยลุมพินี ทีจีเอ็น (ช่องTGN) (ยุติการออกอากาศแล้ว) ศึกมวยดีลุมพินี ทีสปอร์ต (ช่องT-Sports Channel) (ยุติการออกอากาศแล้ว) ศึกมวยมันส์วันพุธที่ทีสปอร์ต (ช่องT-Sports Channel) (ยุติการออกอากาศแล้ว) ศึกมวยไทยทีสปอร์ต (ช่องT-Sports Channel) (ยุติการออกอากาศแล้ว) ) ศึกไทยแลนด์ซูเปอร์ไฟต์ (ช่องSMMTV) (ยุติการออกอากาศแล้ว) ศึกมวยไทยลุมพินีเกริกไกร (ช่อง 5) (ยุติการออกอากาศแล้ว) ศึกมวยไทยราชดำเนิน ซูเปอร์ไฟท์ (ช่องPPTV HD 36) (ยุติการออกอากาศแล้ว)  ซูเปอร์มวยไทย ไฟต์ถล่มโลก (ช่องWorkpoint TV) (ยุติการออกอากาศแล้ว)  ศึกยอดมวยไทยรัฐ (ช่องไทยรัฐทีวี) (ยุติการออกอากาศแล้ว)  ศึกมวยไทย ททบ.5 (ช่อง 5) (ยุติการออกอากาศแล้ว) ศึกฅนสู้คนมวยไทยซูเปอร์ไฟท์ (ช่อง 5)  (ยุติการออกอากาศแล้ว)  The Hero Champion Challenge (ช่องไทยรัฐทีวี) (ยุติการออกอากาศแล้ว) ศึกช้างมวยไทย Real Hero (ช่องอมรินทร์ทีวี) (ยุติการออกอากาศแล้ว) ศึกมวยมันส์วันศุกร์ (ช่องTrue4U) ศึกมวยไทยลุมพินี ทีเคโอ (ช่อง 9)  ศึกมวยไทยเกียรติเพชร (NOW26) ศึกมวยดีวิถีไทย (3 SD) มวยไทย 7 สี (ช่อง 7) ศึกมวยไทยเกียรติเพชร ซูเปอร์ไฟต์ (NOW26) ศึกมวยไทยราชดำเนิน (3 SD) ศึกวันสถาปนาเวทีราชดำเนิน (3 SD) MX Muay Xtreme (One 31) มวยไทย Super Champ (ช่อง 8) MAX Muay Thai (NOW26) The Champion มวยไทยตัดเชือก (NOW26) ศึกมวยไทย BATTLE ศึกค่ายชนค่าย (NOW26)  มวยไทยไฟต์เตอร์ (NOW26) The Champion มวยไทยตัดเชือก (NOW26) Muay Thai THE Global FIGHTER (NOW26) ไทยไฟต์ (ช่อง 3 และ3 SD) โมโน 29 ท็อปคิงส์เวิลด์ซีรีส์ (MONO29)
ศึก ดีซีพี เวิลด์ มวยไทยซุปเปอร์ไฟท์ เป็นรายการโทรทัศน์ถ่ายทอดสดกีฬามวยไทย ที่ได้รับความนิยม รายการนี้ทำการถ่ายทอดทางช่อง 5 และ TGN ทุกวันอังคาร เวลา 20.20 น. - 22.00  น. โดยเริ่มในวันอังคารที่ 12 กุมภาพันธ์ พ.ศ. 2562 จนถึงปัจจุบัน
พิธีกร

นภกุล พงษ์จินดา (กีต้าร์)
ศุภชัย สกุลหงส์โสภณ (เป๊กกี้ ไม่มีหมด)
รอระบุ (จ่าเทียน ถอดรหัสมวยไทย)
ชาญชัย โชติภูมิเจริญกาล (ปะ หินกอง)
พินิจ พลขัน (Mr.ป๋อง)
ชัยชนะ ทัศมี (กุมารดำ)
ธนกร ไชยศรี ()
ดำรงค์ ต่ายทอง (สมิงขาว เดลินิวส์)
อุฬารกุล ร่วมบุญ (แกะ ถอดรหัส)
เชื้อชาย นิลกาญจน์ (นก ตานี)
เดชา คูรัตนเวช (แบน ท่าพระ)
ชุติพงศ์ ผลบำรุง ()
การจัดรายการ

รายการมีจุดประสงค์คือ
ข้อมูลในการออกอากาศ

วันอังคารที่ 19 เดือนกุมภาพันธ์ พ.ศ. 2562 ทางสนามมวยจึงงดการแข่งขันเนื่องในวันมาฆบูชา โดยสถานีนำรายการอื่นมาออกอากาศแทนคือละครอินเดีย The Adventures of Hatim อภินิหาร ฮาติม
วันอังคารที่ 12 เดือนกุมภาพันธ์ พ.ศ. 2562 งดการถ่ายทอดสด โดยนำรายการอื่นมาออกอากาศดังนี้ เวลา 20.22 น. เทปการแข่งขันฟุตบอลชายหาดชิงแชมป์เอเชีย 2019 (AFC Beach Soccer Championship Thailand 2019) ณ สนามทราย แหลมบาลีฮาย เมืองพัทยา จังหวัดชลบุรี รอบคัดเลือกสาย A ระหว่าง ไทย กับ ปาเลสไตน์ ผลไทยพ่ายปาเลสไตน์ไป 2 ประตูต่อ 5 และเวลา 21.18 ระหว่าง มาเลเซีย กับ ไทย ผลมาเลเซียชนะไทยไป 5 ประตูต่อ 4
แหล่งข้อมูลอื่น

Live สด การแถลงข่าว ถ่ายทอดสด การแข่งขันชกมวยไทย " ศึก ดีซีพี เวิลด์ มวยไทยซุปเปอร์ไฟต์" ที่ อาคารสำนักงานสนามมวยลุมพินี: facebook.com
#ลุมพินี จับมือ #ช่อง5 ยิงสดทุกอังคาร :  facebook.com
“ลุมพินี”จับมือ“ช่อง5”ถ่ายทอดสดทุกวันอังคารประเดิม“กุหลาบดำ”ปะทะ“เสกสรร” : kaojorleuk-media.com
สนามมวยลุมพินี จับมือช่อง 5 ถ่ายสดทุกวันอังคาร เริ่ม 12 ก.พ.นี้ : thairath.co.th
reader/news/232289 ลพน.ระเบิดศึก 'DCP WORLD มวยไทย ซุปเปอร์ไฟท์' ยิงสด 12 ก.พ.นี้ : smmsport.com เก็บถาวร 2019-01-15 ที่ เวย์แบ็กแมชชีน
ช่อง5ยิงสด”ดีซีพี.เวิลด์มวยไทย”คัมแบ๊ก : khaosod.co.th
ช่อง5คัมแบ๊กยิงสดศึกดีพีซี.เวิลด์มวยไทย : dailynews.co.th
ช่อง 5 ถ่ายสด ศึกดีซีพี.เวิลด์มวยไทยซุปเปอร์ไฟท์ ทุกวันอังคาร : thairath.co.th
ช่อง5ยิงสด"ดีซีพี.เวิลด์มวยไทย"คัมแบ็ก : komchadluek.net
สุพันธุ์ มงคลสุธี

| สุพันธุ์ มงคลสุธี |
| --- | --- |

เกิด: 25 เมษายน พ.ศ. 2501 (66 ปี) ประเทศไทย
สัญชาติ:  ไทย
อาชีพ: นักธุรกิจ
สุพันธุ์ มงคลสุธี เป็นนักธุรกิจ ประธานกรรมการบริษัท ซินเน็ค (ประเทศไทย) จำกัด (มหาชน), กรรมการบริษัท ที.เค.เอส.เทคโนโลยี จำกัด (มหาชน), กรรมการบริษัท พลังงานบริสุทธิ์ จำกัด (มหาชน) และอดีตนักการเมืองชาวไทย ตำแหน่งรองหัวหน้าพรรค และประธานคณะกรรมการด้านเศรษฐกิจของพรรคไทยสร้างไทย อดีตประธานสภาอุตสาหกรรมแห่งประเทศไทย
ประวัติ

สุพันธุ์ มงคลสุธี เกิดเมื่อวันที่ 25 เมษายน พ.ศ. 2501 บุตรนายเกรียง และ นางสุชาดา เข้ารับการศึกษา ปริญญาตรี วิทยาการจัดการบัณฑิต (วิทยาการจัดการ) มหาวิทยาลัยสุโขทัยธรรมาธิราช และจบการศึกษาสูงสุด ปริญญาโท บริหารธุรกิจมหาบัณฑิต  City University of Seattle, สหรัฐอเมริกาและ ปริญญาโท คณะรัฐศาสตร์ จุฬาลงกรณ์มหาวิทยาลัย สาขารัฐประศาสนศาสตร์​
วุฒิการศึกษาที่ได้รับ

ปรัชญาดุษฎีบัณฑิตกิตติมศักดิ์สาขาวิชาเศรษฐศาสตร์   มหาวิทยาลัยรามคำแหง ปีที่สำเร็จการศึกษา 2546
รัฐประศาสนศาสตร์มหาบัณฑิต จุฬาลงกรณ์มหาวิทยาลัย ปีที่สำเร็จการศึกษา 2543
บริหารธุรกิจมหาบัณฑิต มหาวิทยาลัยซิตี้ประเทศสหรัฐอเมริกา ปีที่สำเร็จการศึกษา 2540
วิทยาการจัดการบัณฑิต มหาวิทยาลัยสุโขทัยธรรมาธิราช ปีที่สำเร็จการศึกษา 2533
สุพันธ์เป็นผู้ปลุกปั้น SMEs โดยเริ่มจากร้านเครื่องเขียนเล็กๆ ของครอบครัว นำสิ่งที่ตนเองถนัดพัฒนาต่อยอดธุรกิจกล้าที่จะเริ่มนำคอมพิวเตอร์เข้ามาทดลองใช้เป็นเจ้าแรกๆ อยู่ในวงการคอมพิวเตอร์มายาวนานกว่า 30 ปี จนวันนี้ธุรกิจประสบความสำเร็จสร้างบริษัทเข้าสู่ตลาดหลักทรัพย์หลายบริษัท
ได้รับเลือกเป็นประธานสภาอุตสาหกรรมแห่งประเทศไทย 3 สมัย มีผลงานในระหว่างดำรงตำแหน่ง อาทิการผลักดันให้ธุรกิจขนาดเล็ก และขนาดกลางเป็นวาระแห่งชาติการจัดทำโครงการรับรองสินค้า (Made in Thailand) ก่อตั้งสถาบันเกษตรเพื่ออุตสาหกรรมในช่วงวิกฤต โควิด-19 จัดตั้งกองทุนระดมทุนจัดหาวัคซีนทางเลือก และโรงพยาบาลสนามร่วมกับสภาอุตสาหกรรมจังหวัดสมุทรสาคร วันนี้ อาสามาเป็น "มิสเตอร์ SMEs" มาแก้หนี้ และแก้ปัญหาปากท้องให้กับพี่น้องประชาชนคนตัวเล็กให้พ้นวิกฤตเศรษฐกิจร่วมกับพรรคไทยสร้างไทย